
Ajuntament de Riner

 

 

MEMÒRIA JUSTIFICATIVA
 

 

 

1.  Objecte del contracte
 

	Tipus de contracte
	Obres

	Objecte del contracte
	Arranjament de camins amb àrid reciclat

	Autor del Projecte
	Vicenç Tolosa Molano

	Titulació 
	Arquitecte tècnic

	Pressupost
	144.681,24 € (IVA inclòs)

	Data aprovació projecte
	15/7/2026


Les actuacions a realitzar se situen en camins rurals, uns camins que degut al peculiar model socioeconòmic del municipi de Riner, la dispersió dels habitatges rurals és un fet característic d’aquest municipi, aquesta variable fa que existeixin una gran quantitat de camins d’accés, els quals les inclemències meteorològiques, el pas del temps i el seu ús diari, fan que hagin de ser condicionats regularment. Els camins descrits en aquest document, són uns camins que a més a més de donar accés a diverses masies, actualment habitades, també connecten explotacions agrícoles, ramaderes i forestals del municipi, és per això que es creu que aquestes actuacions passen a tenir un alt grau d’urgència degut a l’ús de primera necessitat que es fa d’aquestes infraestructures. La repercussió d’aquesta actuació en els camins del municipi, esdevé notòria pel que fa als objectius i l’àmbit que avarca i que representa dins el territori de Riner. 
2. Anàlisi Tècnica
L'objecte del contracte s'identifica amb els codis següents:

 

CPV: 14920000-6 Matèries primes no metàl·liques secundàries de recuperació 

CPV: 45233141-9 Treballs de manteniment de carreteres 

CPV: 50230000-6 Serveis de reparació, manteniment i serveis associats, relacionats amb carreteres i altres equipaments. 

3 Anàlisi Econòmica
El valor estimat del contracte ascendeix a la quantia de 119.571,27 euros (IVA exclòs).

Les obligacions econòmiques que es derivin de l'execució del contracte s'abonaran amb càrrec a l'aplicació o aplicacions pressupostàries 454/61001 i 454/61002 del Pressupost Municipal, existint crèdit adequat i suficient. 


La present actuació es troba subvencionada en la seva totalitat pels ajuts per a la utilització d'àrid reciclat dels residus de la construcció amb marcatge CE en obres promogudes pels ens locals i empreses públiques municipals de Catalunya (anualitats 2022 i 2024) per la qual cosa es considera viable i es complirà amb l’estabilitat pressupostària:

4. Anàlisi del Procediment

 Justificació del procediment
La forma d'adjudicació de contracte, atès el seu import, serà el procediment obert simplificat, en el qual tot empresari interessat podrà presentar una proposició, quedant exclosa tota negociació dels termes del contracte amb els licitadors.

 

L'adjudicació del contracte es realitzarà utilitzant una pluralitat de criteris d'adjudicació sobre la base de la millor relació qualitat-preu de conformitat amb el que s'estableix en la clàusula desena.
       
Anàlisi d'execució per lots
L'objecte del contracte no és objecte de divisió per lots.

Tot i que el projecte s’estructura en dues fases atenent que dona resposta a dues anualitats de finançament corresponents als ajuts d’arranjament de camins amb àrid reciclat, es considera justificada la no divisió en lots de l'objecte del contracte, atès que les actuacions previstes presenten una unitat funcional i tècnica, amb treballs de la mateixa naturalesa que es desenvoluparan mitjançant idèntics mitjans materials i humans. La seva execució conjunta afavoreix una millor coordinació dels treballs, una major eficiència en l'organització dels recursos i evita les dificultats derivades de la intervenció simultània de diversos contractistes, sense que aquesta decisió comporti una restricció injustificada de la concurrència. La divisió podria dificultar la correcta execució simultània de dos contractes des del punt de vista de coordinació. 


Durada

El termini d’execució del contracte és d’1 mes.

 

Criteris d’adjudicació
- Preu. 20 punts.
L'oferta econòmica es valorarà de la forma següent: 
S'atorgarà la puntuació màxima (20 punts) a l'oferta més econòmica, i la puntuació de la resta de les ofertes es calcularà mitjançant la següent fórmula: PL= (OB / OL) × 20

Sent:
PL = Puntuació de la persona licitador
OB = Ofereix més baixa (millor oferta)
OL = Ofereix de la persona licitador

- Visita d’obra per coneixement del terreny. 15 punts
S’obtindran 15 punts si s’acredita la realització de la visita prèvia als camins on s’ha de col·locar l’àrid reciclat.
La visita tindrà lloc el dia 1 de setembre a les 10 hores, havent-se de presentar a aquesta hora a les oficines de l’Ajuntament situades a la casa Gran del Miracle.
Aquesta visita ve justificada pel fet que l’accessibilitat en alguns dels camins és limitada només a determinats vehicles, motiu pel qual és aconsellable la revisió dels mateixos abans de presentar una oferta.
- Àrid reciclat procedent de formigons i aglomerats. 20 punts. 
Inicialment s’acreditarà amb una analítica en el moment de presentació de l’oferta que demostri que els àrids en planta procedeixen de formigons i aglomerats i que es troben exempts de fusta, ferro, plàstics i vidre. Durant l’execució de les obres, les analítiques seran sol·licitades pel tècnic director de l’obra i l’empresa restarà obligada a realitzar-les en el moment en què es determini, amb un màxim de 5 analítiques, el cost de les quals serà assumit per l’empresa adjudicatària. 
- Possessió d’etiquetes acreditatives de processos. Fins a 15 punts.
D’acord amb allò que prescriu l’article 127 de la Llei 9/2017 de 8 de novembre, de contractes del sector públic, en aquesta licitació es valorarà, fins a 3 punts, la possessió per part de l’ofertant de les següents etiquetes acreditatives de processos: 

▪ ISO 9001 (Qualitat) 5 punts 
▪ ISO 14001 (mediambiental) 5 punts 

▪ ISO 45001 (Seguretat i Salut Laboral) 5 punts 

La no aportació del certificat homologat i vigent, de l’acreditació que s’aporti, es puntuarà com a no presentat i se li atorgaran zero punts 

- Humectació addicional de la superfície d’àrid reciclat. Fins a 30 punts.
Es valorarà com a millora l'execució, a càrrec de l'adjudicatari i sense cap cost addicional per a l'Administració, de la humectació addicional de la superfície d'àrid reciclat estès, amb la finalitat d'afavorir les condicions d'estesa, compactació i acabat de la capa de material, i contribuir a la seva estabilitat davant els processos d'erosió, especialment en els trams de camins amb major pendent.
La millora consistirà en l'aportació i aplicació de l'aigua necessària mitjançant mitjans adequats, de manera uniforme sobre la superfície objecte de l'actuació i en el moment que resulti tècnicament adequat per a la correcta compactació de l'àrid.
Els trams de camins on es realitzarà aquesta actuació els definirà la direcció facultativa de les obres d'acord amb les necessitats de l'obra i prioritzant, especialment, els trams amb major pendent i major risc d'erosió.
La millora es quantificarà en quilòmetres (km) de camins efectivament humectats, amb un límit màxim de 10 km dels 20km de camins inclosos en l’àmbit d’actuació
L'empresa licitadora indicarà en la seva oferta el nombre de quilòmetres que es compromet a humectar addicionalment, en increments de 2 km, fins a un màxim de 10 km.
El preu estimat d’humectació és de 875 €/km (IVA inclòs) per camins amb una amplada promig de 3,5 m
“El preu estimat de la millora s'ha determinat a partir d'un cost unitari aproximat de 0,25 €/m² de superfície de camí humectada, considerant una amplada mitjana d'actuació de 3,50 m i una longitud d'1 km, resultant un cost de referència de 875 €/km,”
La puntuació s'obtindrà de forma proporcional per trams de 2 km, és a dir, 6 punts per cada 2 km ofertats fins a un màxim de 30 punts (10 km). Els trams ofertats inferiors a 2 km no es puntuaran.
La millora ofertada per l'adjudicatari tindrà caràcter contractual i serà d'obligat compliment, sense que pugui comportar cap increment del preu del contracte.
La superfície objecte de la millora serà determinada i comprovada per la direcció facultativa durant l'execució de les obres.
La humectació que sigui necessària, d'acord amb el projecte, el plec de prescripcions tècniques o les instruccions de la Direcció Facultativa, per garantir la correcta execució, estesa i compactació de l'àrid forma part de les obligacions ordinàries del contractista i no tindrà la consideració de millora.

